Designerul care i-a creat ținuta lui Zelenski anunță creșterea comenzilor de la americani: "Este un simbol al unei națiuni care luptă pentru libertatea sa”
Vizita președintelui ucrainean Volodimir Zelenski la Casa Albă a fost marcată nu doar de discuții tensionate privind viitorul Ucrainei, ci și de o controversă vestimentară care a captat atenția presei internaționale. Liderul ucrainean a ales să poarte o ținută complet neagră, creată de designerul ucrainean Elvira Gasanova, în cadrul întâlnirii cu omologul său american, Donald Trump.